Ibi tí mo tí ń ronú yìí ni mo ti rí àgbọ̀nrín kan tí ó ń kọjá lọ mo sì ké sí i mo ní, Àgbọ̀nrín ò, jọ̀wọ́ yọ mí nínú ìhámọ́ yìí o. Igi ló ṣubú lulẹ̀ tí mo jókòó lé orí igi àfi ìgbà tí atẹ́gùn fẹ́ tí igi tí ó ṣubú lulẹ̀ dìde, ìdì rẹ̀ náà sì ni eléyìí tí ìwọ fi rí mi tí mo lé téńté lórí igi. Olódùmarè kò ní jẹ́, kí o wọ ẹ̀wọ̀n lọ́sàn-án gangan. Ọlọ́jọ́-òní kò ni jẹ́ kí ebi ẹnu pa ọ́ o; àgbọ̀nrín mi ọ̀wọ́n pàtàkì ni ìwọ jẹ́ láàrin àwọn ẹranko, nítorí ìwọ funfun ìwọ sì pupa bẹ́ẹ̀ ni ẹsẹ̀ rẹ lágbára ìwọ si ní ìwo lórí ṣaraṣara. Àgbẹ̀ tí kò bu ọlá fún ọ kò lèrí iṣu jẹ, olóko tí ó bá wí pé kí ni ìwọ jámọ́ yóó maa ṣiṣẹ́ dànù ni, nítorí náà mo bẹ̀ ọ́ nítorí Ọlọ́run Ọba má ṣàì gbìyànjú àti yọ nínú ọ̀ràn mi yìí kí n kúrò níbi tí mo bọ́ há sí lórí igi. Bí o bá yọ mí n kò ní í gbàgbé rẹ láéláé èmi yóò mú ọ lọ sí oko àgbẹ̀ kan tí ilá pọ̀ sí, ìwọ yóó sì jẹun ikùn rẹ yóó yọ bọ̀ǹbọ̀.’
Ibi ti mo ti n ronu yii ni mo ti ri agbonrin kan ti o n koja lo mo si ke si i mo ni, Agbonrin o, jowo yo mi ninu ihamo yii o. Igi lo subu lule ti mo jokoo le ori igi afi igba ti ategun fe ti igi ti o subu lule dide, idi re naa si ni eleyii ti iwo fi ri mi ti mo le tente lori igi. Olodumare ko ni je, ki o wo ewon losan-an gangan. Olojo-oni ko ni je ki ebi enu pa o o; agbonrin mi owon pataki ni iwo je laarin awon eranko, nitori iwo funfun iwo si pupa bee ni ese re lagbara iwo si ni iwo lori sarasara. Agbe ti ko bu ola fun o ko leri isu je, oloko ti o ba wi pe ki ni iwo jamo yoo maa sise danu ni, nitori naa mo be o nitori Olorun Oba ma sai gbiyanju ati yo ninu oran mi yii ki n kuro nibi ti mo bo ha si lori igi. Bi o ba yo mi n ko ni i gbagbe re laelae emi yoo mu o lo si oko agbe kan ti ila po si, iwo yoo si jeun ikun re yoo yo bonbo.’